Swelh leben ein gv̊t ende hat
Swelh leben ein gv̊t ende hat·
dc mv̊t von schulden heissen gůt·
wie krank sin mittel si gewesen·
wie swach sin vrhab si·
swa mittel gůt vor ende stat·
mit im vor arger tat behůt·
ich hoͤre die wisen meister lesen·
da ste dc besser bi·
swa man mv̊s arges ende spehen·
gv̊t vrhab vnd gv̊t mittel des engildet·
swc gv̊tes bi den ist beschehen·
mit argem ende man si beide schildet·
mag gv̊t vrhab gv̊t mittel han·
ist nach den zwein ein ende gv̊t vnd veste·
dc sol wol vmbeschulten stan·
es ist hie gv̊t vnd heisset dort das beste·

Deutsche Philologie
Deutschland
13. Jahrhundert
14. Jahrhundert
Mittelhochdeutsch
Versdichtung
Codex Manesse